બાળપણમાં વેકેશનની મજા જ કંઇક ઓર હતી. મામાના ઘરે કે પછી કોઇ સંબંધીના ઘરે રહેવા જઇને બધા મળીને કેવી ધૂમ મચાવતા. વાતો નાની જ હતી પણ મજા અને ખુશીઓ અમાપ મળતી. પણ આ તો પહેલાની વાત થઇ. હવે ફેમિલીઝ વેકેશન ટ્રીપ પર જાય છે. પણ આમા પણ મર્યાદાઓ નડે છે. જેમાં સૌથી મોટી મર્યાદા નડે છે સમયની. અને ત્યાર પછી દમડીની. એટલે કે રુપિયાની. રુપિયાતો કમાઇ પણ લેવાય અને બચત પણ કરાય. પણ સમયનું શું કરવું. વીતેલી એક ક્ષણ આપણે ગમે તેટલા રુપિયા આપીએ તો પણ પાછી નથી લાવી શકવાના. એ સત્ય છે.